open-index/open-wikipedia-markdown huggingface dataset:
Ioannes Martinus Schleyer

[thumb|Schleyer, pater linguae Volapük et sacerdos [Ecclesia Catholica|Catholicus.]]
**Ioannes Martinus Schleyer** (natus Oberlaudae die 18 Iulii 1831; mortuus Constantiae Helvetiorum die 16 Augusti 1912) fuit sacerdos Catholicus Romanus, inventor sermonis Volapük, linguae constructae, et primus cifal.

## Vita 
Quoniam commercia internationalia magis magisque initio saeculi undevicensimi crescebant, etiam notio de neutrali internationali idiomate ad communicationem faciliorem reddendam nata est. Schleyer, filius instructoris, mox ista notio inflammatus est. Scripsit se circiter quinquies decem linguas nosse. Sacerdos ordinatus anno 1856 ab archiepiscopo Arminio von Vicari, capellanus ad Sinzheim, Baden-Baden, Kronau, et Wertheim factus est. Anno autem 1862 animarum curator creatus est ad Meßkirch, ubi scribere coepit. Anno 1867, parochus Krumbach in proxima urbe factus est.

Tunc saevit pugna culturalis quae Kulturkampf dicitur inter Ecclesiam Catholicam et homines politicos Borussicos. Lege interdicuntur sacerdotibus effatus de statu publici. Quia criticam homeliam fecerit, reverendus dominus Schleyer in carcere icitur. Liberatus e burgo Raststatt ad parochiam Litzelstetten mittitur. Ibi ad Lacum Bodamicum operam dat in creando alphabeto mundano. Hoc debetur agricolae cuidam plangenti de epistulis ad filium in America degentem missis: quae propter manuscriptum haud legibile numquam filium attingere videntur. Inde Schleyer consilium de creanda lingua universali in nocte quadam anno 1879 sine somno peracta capit.

## Sors domini Schleyer et linguae eius internationalis
Radices linguae linguae Anglicae praesertim depromit. In principio omnia bene succedunt et mox mille instructores toto in orbe terrarum dispersi oriuntur. Sed linguam esse nimis difficilem et quoad pronuntiatum et quoad grammaticam consentitur; multi adepti ad volubiliorem linguam Esperanticam transeunt, quae anno 1887 in lucem prolata est. Schleyer parochus ad Litzelstellen restat usque annum 1885, antequam propter aegritudinem sese retractus fuerit. Anno 1894, tituli praelati nanciscitur iussu papae Leonis XIII, archiepiscopo Frisingensi proponente. Annos ultimos, Constantiae scriptor est et Academiam Volapük discissam moderatur. Anno 2001, nonnulli putant dominum Schleyer beatificandum; tunc etiam opera eius nonnulla denuo eduntur. Anno 2006 annuarium Schleyerianum publicatur. 

Paucissimi hodie linguam Volapük callent. Gravius autem est Schleyer non solum praecursorem fuisse idearum linguae universali auxiliari modernae inhaerentium, sed creatorem linguae quae in praxim (quamquam limitatam) venit.

## Nexus externi
*Biographia in paginis archidioeceseos Friburgensis
*Nexus apud DDB
*Quid omnibus notum sit de linguis Volapük et Esperanto
*Vicifontis scaturigo

Categoria:Clerici Germaniae
Categoria:Fautores Volapük
Categoria:Inventores linguarum
Categoria:Philologi Germaniae
Categoria:Presbyteri catholici
Davor Ivo Stier

**Davor Ivo Stier** (in urbe Boni Aëris natus die 6 Ianuarii 1972) est politicus Croatiae.
 
E familia Croatica ortus, apud universitatem Catholicam Bonaëropolitanam eruditus, in Croatiam migravit anno 1996. In legationibus Vasingtonensi et Bruxellensi operam dedit. Inter consiliarios Ivoni Sanader fuit. Deputatus est ad parlamentum Croaticum ab anno 2011 et ad parlamentum Europaeum ab anno 2013 eodem tempore quo et Andreas Plenković. Hic die 19 Octobris 2016 primus minister creatus Davor Ivonem Stier ad officium ministri a rebus externis convocavit.

## Notae 

## Nexus externi 
[thumb|upright=1.5|Davor Ivo Stier (ad sinistram partem) et [Tomislaus Karamarko Vindobonae apud congressum factionis popularis Europaeae anno 2013 picti]]
* Situs privatus
* Vita apud parlamentum Croaticum
* Pagina apud parlamentum Europaeum

Categoria:Nati 1972
Categoria:Homines vivi
Categoria:Incolae Argentinae
Categoria:Politici Croatiae
Categoria:Legati Croatiae
Categoria:Alumni Universitatis Catholicae Argentinae
Gregorius Hines

**Gregorius** (Anglice *Gregory*) **Hines** (natus Novi Eboraci die 14 Februarii 1946, mortuus Angelopoli die 9 Augusti 2003) fuit saltator, histrio, cantor, ac choreographus Americanus.

## Nexus externi 
* 

Categoria:Actores Civitatum Foederatarum
Categoria:Cantores Civitatum Foederatarum
Categoria:Choreographi
Categoria:Saltatores Civitatum Foederatarum
David Copperfield

**David Copperfield** (natus nomine *David Seth Kotkin* die 16 Septembris 1956 in Metuchen in Nova Caesarea) est clarissimus magus Americanus. Pseudonymum sumpsit nomen personae mythistoriae eiusdem nominis a Carolo Dickens compositae.

## Nexus externi 
* Pagina officialis
* magicpedia de Davide Copperfield

Categoria:Magi
Categoria:Artifices Civitatum Foederatarum
Chalifa Hamidi filius gentis Ṯānī

**Chalifa Hamidi filius gentis Ṯānī** (Arabice خليفة بن حمد آل ثاني‎‎ - *Ḫalīfa ibn Ḥamad Āl Ṯānī*; natus in Rayyan die 17 Septembris 1932; Doha in urbe mortuus die 23 Octobris 2016), familiae regnantis Quatariae proles, fuit emirus et breviore temporis spatio primus minister patriae suae.

Filius fuit Hamidi Abdallae filii gentis Ṯānī et nepos emiri Abdallae Ǧāsim filii gentis Ṯānī. Primus minister die 29 Maii 1970 creatus est a germano Ahmedo Alis filio gentis Ṯānī qui eis annis regnabat. Ḫalīfa ipse emirus se proclamavit, germano deiecto, die 22 Februarii 1972. Officiis primi ministri et emiri tandem usque ad diem 27 Iunii 1995 functus est. Hoc die, dum in Helvetia iter faciebat, a filio suo Hamido Chalifae filio gentis Ṯānī ab emiratu depositus est. 

## Bibliographia 
* "Prince deposes father in Qatar Palace Coup" in *Deseret News* (27 Iunii 1995)
* "Qatar's former ruler Sheikh Khalifa bin Hamad al-Thani dies" in *The Guardian* (23 Octobris 2016)

## Nexus externi 
* "Qatar" apud *Rulers.org*

Categoria:Nati 1932
Categoria:Mortui 2016
Categoria:Reges
Categoria:Incolae Quatariae
Categoria:Gubernatores civitatum
Halifacium

**Halifacium**, vulgo *Halifax*, urbs Isuriae Occidentalis in Anglia, saeculo fere XII in forma vici ruralis condita, saeculis XVIII et XIX industriae textoriae gratia rapide aucta est.

Ecclesia paroecialis S. Ioanni Baptistae dicata, "monasterialis" ab anno 2009 nuncupata, magna parte ante annum 1438 confecta est. Ibi Gulielmus Herschel (qui planetam Uranum primus invenerit) anno fere 1765 organista meruit.

thumb|*Piece Hall* ("aula pannorum"), hodie forum mercatorium
Saeptum textorium (*Piece Hall*, scil. "aula pannorum"), anno 1779 inceptum, designatore incognito, recentius in forum mercatorium conversum est. Curia municipalis, anno 1862 confecta, a Carolo Barry filioque Eduardo designata est. Macellum seu forum nundinarum (*Borough Market* scil. "mercatus burgensis"), anno 1896 constructum, designatoribus Iosepho et Ioanne Leeming, quotidie frequentatur. 

## Notae 
## Nexus externi 
thumb|*Borough Market* ("mercatus burgensis")

Categoria:Loci habitati comitatus Isuriae
Paulus Magnette

**Paulus**, vulgo *Paul* **Magnette** (Lovanii natus die 28 Iunii 1971) est politicus Valloniae et Belgicae. Alumnus est universitatis liberae Bruxellensis ubi scientiae politicae studuit. Gradum doctoratus anno 1999 ascendit. Professor apud almam matrem Bruxellensem directorque instituti studiorum Europaeorum ab anno 2001 meruit.

Minister a valetudine fuit iuxta regimen Vallonense a die 20 Iulii 2007 brevi temporis spatio, sed minister foederalis a climate et energia a die 21 Decembris eius anni ad 6 Decembris 2011, deinde minister ab operibus publicis usque in diem 17 Ianuarii 2013. Praefectus urbi Caroloregio die 3 Decembris 2012 electus est, quo officio usque adhuc fungitur. A die 23 Iulii 2014 minister praeses regionis Valloniae meret.

fritas ! 

## Nexus externi 
* Situs privatus
* Situs publicus ministri praesidis Valloniae

Categoria:Nati 1971
Categoria:Homines vivi
Categoria:Eruditi Belgicae
Categoria:Politici Belgicae
Categoria:Professores Universitatis Liberae Bruxellensis
Categoria:Praefecti urbibus
Categoria:Gubernatores provinciarum
Bonaventura Porta

**Bonaventura Porta** (natus Massae Venetiae die 21 Octobris 1866; mortuus Pisauri 15 Decembris 1953) fuit presbyter et episcopus Pisaurensis (Archidioecesis Pisaurensis) ab 1917 usque ad 1952.

## Vita
Natus Massae Venetiae anno 1866, consecratus presbyter anno 1890, ab episcopo Carolo Liviero consecratus est episcopus Pisaurensis anno 1917. Sanctam Mariam in Portu, novam paroeciam, Pisauri anno 1929 constituit. Ab anno 1931 ad 1932 administrator apostolicus Urbinatensis fuit. De munere decessit anno 1952 et Pisauri obiit anno 1953.

## Notae 

## Nexus externi 
*
*Situs Archidioeceseos Pisaurensis

Categoria:Episcopi Ecclesiae Catholicae
Categoria:Episcopi et Archiepiscopi Pisaurenses
Alexander Mironov

**Alexander** (Dacoromanice *Alexandru*) **Mironov** (natus die 27 Ianuarii 1942 in Vertiujeni, hodie in Ree publica Moldavica sita) scriptor, diurnarius atque rerum politicarum peritus Dacoromanicus est.

## Munus 
Familia eius inter Secundum Bellum Mundanum e patria a militibus Sovieticis fugere coacta est. Mironov, postquam Craiovae scholam finivit, Bucarestae mathematicae studebat. Ab anno 1971 mythistorias Scientiae ficticiae composuit et ab anno 1979 pro televisione Dacoromana operam dedit atque Pelliculas documentarias fecit. Anno 1991, post finem regiminis Communisticae dimissus est, sed iterum annis 1996 - 2001 pro televisione operam dedit.

## Athleta et res gymnicae 
Mironov peritus artis gladii est et post annum 1990 praeses societatis Dacoromanicae artis gladii erat.

## Cursus honorum 
Mironov, qui ab anno 1990 sodalis Frontis Salutis Nationalis et deinde eius successoris Factionis Socialis Democraticaeerat, a die 28 Augusti 1993 ad usque 11 Decembris 1996 minister iuventutis et artis gymnicae in consilio ministrorum Nicolai Văcăroiu fuit.

## Nexus externi 
* Colloquium cum Mironov die 16 Octobris 2011 apud evz.ro habitum
* Biographia apud revistavip.net

Categoria:Alumni Universitatis Bucarestensis
Categoria:Scriptores Romaniae
Categoria:Diurnarii Romaniae
Categoria:Ministri iuventutis et artis gymnicae Romaniae
Hamidus Chalifae filius gentis Ṯānī

**Hamidus Chalifae filius gentis Ṯānī** (Arabice حمد بن خليفة آل ثاني - *Ḥamad ibn Ḫalīfa Āl Ṯānī*; in urbe Doha natus die 1 Ianuarii 1952) fuit primus minister, deinde emirus Quatariae.

Filius fuit Chalifae Hamidi filii gentis Ṯānī et pronepos Abdalla filius Ǧāsim gentisṮānī emirorum Quatariae. Alumnus est Academiae Militaris iuxta Sandhurst. Emirus et primus minister se proclamavit, patre a regno deiecto, die 27 Iunii 1995. Usque in diem 29 Octobris 1996 officium primi ministri retinuit, quo successor fuit Abdallae filii Chalifae gentis Ṯānī, frater ex alia matre. Emirus fuit usque ad 25 Iunii 2013. Eo die principatum Tamimo filio tradidit.

## Bibliographia 
 praeses Helvetiae (ad sinistram), Abdullah Gül praeses Turcicus, Ḥamad ibn Ḫalīfa Āl Ṯānī apud Nationes Unitas anno 2010 colloquentes]]
* "Prince deposes father in Qatar Palace Coup" in *Deseret News* (27 Iunii 1995)
* "A Seed Planted in the Desert" in *Denver Post* (26 Maii 2005)

## Nexus externi 
* 
* "Qatar" apud *Rulers.org*

Categoria:Nati 1952
Categoria:Homines vivi
Categoria:Reges
Categoria:Gubernatores civitatum
Categoria:Incolae Quatariae
Categoria:Alumni Collegii et Academiae Sandhurst
Anerood Jugnauth

**Anerood Jugnauth** (ad La Caverne natus die 29 Martii 1930; mortuus die 3 Iunii 2021) fuit politicus insulae Mauritiae.

Londinii iuribus studuit. In insulam nativam reditus causidicus et ab anno 1963 legatus ad parlamentum Mauritianum fuit. Eisdem annis pro libertate patriae militavit. Sodalis, praeses, dux fuit . Primus minister ter meruit, a die 16 Iunii 1982 ad 22 Decembris 1995, ab 17 Septembris 2000 usque ad 30 Septembris 2003, denuo a die 17 Decembris 2014 hodie usque. Fuit etiam praeses Mauritiae a die 7 Octobris 2003 ad 31 Martii 2012

## Nexus externi 
* "Mauritius president announces resignation" (30 Martii 2012) apud *Al-Jazeera*

Categoria:Nati 1930
Categoria:Mortui 2021
Categoria:Politici Mauritiae
Categoria:Causidici
Categoria:Gubernatores civitatum
Categoria:Duces civitatum
Gabriel Simeoni

thumb|Gabriel Simeoni ligno incisus.
**Gabriel Simeoni** alias **Symeoni** (Florentiae 1509- Augustae Taurinorum circa 1570) fuit humanista Florentinus qui multos libros numerosis figuris ligno incisis plerumque ornatos de varii rebus Italiane et Francice publicavit. Nam et poesi et emblematibus et historiae et astrologiae et antiquitatibus - inter alia numismaticae cum amico Gulielmo Caulio studuit - operam dedit. Notabile est G. Simeoni primum omnium antiquae Gergoviae situm agnovisse, Arvernorum oppidi a quo Galli olim Caesarem quamvis invictum feliciter  repulerunt, ut ipse in libro de Bello Gallico narrabat. Diu per Italiam et Franciam erravit dum Maecenatem aliquem quaerit et Fortunam temptat. Quod et in operibus eius apparet : plerumque enim operum genus quod tum florebat imitatus est et adsentationibus potentium virorum quibus ea dedicaret non pepercit.
## Si vis plura legere
*Toussaint Renucci (1943), *Un Aventurier des lettres au XVIe siècle, Gabriel Syméoni (1509-1570)*, Paris : Librairie Didier
*Silvia d'Amico cur. (2016), *Gabriele Simeoni (1509-1570?) : Un Florentin en France entre princes et libraires*, Genavae, Droz. (Travaux d'Humanisme et Renaissance) http://www.droz.org/france/fr/6404-9782600018333.html

Categoria:Humanistae
Categoria:Scriptores Italiae
Categoria:Nati 1509
Categoria:Mortui saeculo 16
Ioannes Biereye

**Ioannes Biereye**, natus die 10 Iunii 1860 in Brücken (Helme)/Saxonia-Anhaltium, mortuus die 19 Ianuarii 1949 Erfordiae, Germanicus paedagogus historicusque fuit notissimus.

## Vita
Schola elementari frequentata iit ad Gymnasium Senatorium Evangelicum Erfordiense. Postea studuit linguis classicis et historiae ad universitatem Salinarum Saxonicarum et doctor promotus est in historia antica. 

Factus est professor gymnasii in urbe Niesky (Saxoniae). Anno 1901 Biereye sese rettulit ad vicum Roßleben, qui situs haud procul a loco eius natali. Ibi in schola monasteriali magister creatus est. Mox iit ad gymnasium Erfordiense supra citatum, ubi et illemetipse olim scholasticus fuerat. Ibi historiam de urbe Erfordia a Carolo Beyer coeptam prolongavit. Anno 1908 nominatus est rector gymnasii et regens secundus Academiae Scientiarum Utilium Erfordiensis.

## Actiones post annum 1918
Post Primum bellum mundanum operam navabat in universitate populari instituenda et in Schola paedagogica condenda. Simul praeses Societatis historicae Erfordiensis factus est. Anno 1925 coepit regere Associationem bibliothecariam et docti eum Academiae Scientiarum Utilium praesidem fecerunt anno 1930, ut succederet Friderico Gulielmo Borussiae principi. Isto munere fungebatur usque annum 1945. Cum animam efflaret, *Historia Erfordiensis* adhuc infinita iacebat.

## Opera selecta 
* Alfred Kirchhoff. Apud: *Mitteldeutsche Lebensbilder*, tomus primus (=Lebensbilder des 19. Jahrhunderts), Magdeburgi 1926, p. 357–375
* Richard Bärwinkel. Apud: Historische Kommission für die Provinz Sachsen und für Anhalt (ed.): *Mitteldeutsche Lebensbilder*. Tomus tertius (=Lebensbilder des 18. und 19. Jahrhunderts). Magdeburgi 1928, p. 507–521.
* Wielands Briefwechsel mit der Familie v. Keller in Stedten bei Erfurt, Erfordiae 1932
* Erfurter Burgenwelt: Die "Wallburg im Steiger" und das "Schloss Stedten", Vimariae/Buttstädt 1932
* Der Geheime Kommerzienrat Friedrich Ernst (Fritz) Wolff und sein Geschlecht, Vimariae 1933
* Die Einheit Thüringens, Erfordiae 1933
* Die Universität Erfurt, Erfordiae 1933
* Die Burg Gleichen und ihre Bewohner in Geschichte und Sage, Erfordiae 1935
* Heimat und Bildung, Erfordiae 1935
* Geschichte der Stadt Erfurt, tomus primus, Erfordiae 1935
* Erfurt in seinem berühmten Persönlichkeiten, Erfordiae 1937

## Bibliographia 
* Steffen Raßloff: *Flucht in die nationale Volksgemeinschaft. Das Erfurter Bürgertum zwischen Kaiserreich und NS-Diktatur*, Böhlau, Agrippinae/Vimariae/Vindobonae 2003.
* Rudolf Benl: *Johannes Biereye (1860-1949). Ein Lebensbild*, apud: Mitteilungen des Vereins für Geschichte und Altertumskunde von Erfurt 60/1999, pp. 121-164.
* Ernst Lehmann (ed.): *Festschrift für Johannes Biereye zum 70. Geburtstag zum 10. Juni 1930*, Verlag Geschichtsverein, Erfordiae 1930.

## Externi nexus 
* Akademie gemeinnütziger Wissenschaften Erfurt
* Verein für die Geschichte und Altertumskunde
 

Categoria:Erfordia
Categoria:Paedagogi Germaniae

Categoria:Historici Germaniae
Gulielmus Eteki Mboumoua

**Gulielmus Eteki Mboumoua** (Dualae natus die 20 Octobris 1933; Yaunde in urbe die 26 Octobris 2016 mortuus) fuit politicus Cameroniensis et internationalis.

E familia nobili gentis Sawa ortus est. Nuper ab alma matre Francica rediens gubernator factus est praefecturae Sanaga Maritimae anno circiter 1960, sed mox minister eruditionis nationalis iuventutisque promotus est, quo officio ab anno 1961 ad 1968 fungebatur, Paulo Biya praeside futuro a secretis merente. Insuper cancellarius factus est anno 1962 universitatis foederalis Yaundensis nuper conditae. Anno 1968 praeses fuit congressus generalis UNESCO eo anno Lutetiae acti. Secretarius generalis meruit iuxta ordinem unitatis Africanae a die 16 Iunii 1974 usque ad 21 Iulii 1978, antecessore Nzo Ekangaki. In patriam reditus minister a rebus externis fuit ab anno 1984 usque ad 1987. Praeses fuit Crucis Rubrae Cameronensis ab anno fere 2002 usque ad mortem.

## Bibliographia 
* "Nécrologie: William Eteki Mboumoua a cassé sa pipe" in *Journal du Cameroun* (26 Octobris 2016)
* Edmond Kamguia K., "William Aurélien Eteki Mboumoua : «L'Union africaine n'a rien apporté »" in *Cameroon Voice* (17 Iulii 2012)
* Jean-Emmanuel Pondi, François-Hervé Moudourou, ''Le secrétaire général de l'O.U.A. dans le système international : contribution à l'étude du mandat de William Etéki Mboumoua (1974-1978)*. Yaoundé: Editions Clé, 1996
* Guy Ernest Sanga, *William Etéki Mboumoua, grand commis de l’Etat et diplomate*. Douala: Edition Veritas, 2012 De hoc libro

## Nexus externi 
* Vita brevis apud *Réseau de recherche sur les opérations de paix*
* "The secret pact between Aurelian William Eteki Mboumoua and John Epee Mandengue" apud *Elie-Smithsstory''
* "Décès de l'ancien secrétaire général de l'OUA, William Eteki Mboumoua" apud *Cameroon Online*
* Joseph Flavien Kankeu, "Manque de solidarité: Des ministres boudent Eteki Mboumoua" apud *Cameroon-Info.net*

Categoria:Nati 1933
Categoria:Mortui 2016
Categoria:Politici Cameroniae
Categoria:Politici internationales
Categoria:Universitas Yaundensis
Categoria:UNESCO
Izumo-taisha

thumb|Aedes *haiden* apud Izumo-taisha
[thumb|Aedes aedicicii [sanctuarium|sanctuari *Honden*]]
**Izumo-taisha** (Iaponice 出雲大社) vel nonem formale **Izumo-Ooyashiro** (Kana いづもおおやしろ) est templum Shintonis dedicatum pro *Ōkuninushi-Ōkami* (大国主大神) ac pirimae quinque dietates creationis *Kotoamatsukami* (別天津神), septus descens vel filius Susano'o in Izumo, urbs Praefecturae Shimane Honsuae occidentalis. 

thumb|Simulatio aedificii *honden* aetate antiqua
Origo aedificii templi est historia summittendi Ōkuninichi sub Takamikatzuchi a directione deitatium caeli et Amaterasu. Dum Tekamikazuchi Ōkuninushi suam civitatem dare in regione Izumo quarebat, Ōkuninushi acceptus est, sub condicione, si magnum domum pro illo creari fas erit.  

Aetate Imperator XI Shuinin, quod deitas Izumo suum filium mutum curavit, aedificium sanctuarii *honden* magnum creatum est. Aedificium altutudine circa 96 metri aetate antique, 48 metri aetate Heian esse putatur. Hodie Aedificium circa 24 metri altitudine est. Festum magnum a die 14 Maii ad 16 Maii quotannis celebratur.

## Notae 
*Ōmiwa Templum

## Nexus externi 
*Situs publicus (Iaponice)

Categoria:Shinto
Categoria:Templa
Categoria:Aedificia Iaponiae
Ruhakana Rugunda

**Ruhakana Rugunda** (in urbe Kabale natus die 7 Novembris 1947) est politicus Ugandae. Medicinae et chirurgiae studuit apud collegium Makerere et universitatem Zambiensem necnon universitatem Californiensem Berkeleiae. In patriam rediens minister a valetudine ab 1986 ad 1988 fuit, ab operibus publicus inde ad 1994, a rebus externis ad 1996, ab informatione ad 1998, minister iuxta praesidium ad 2001, minister ab aquis ad 2003, minister a rebus internis ab anno 2003 usque in 2009. Ex die 18 Septembris 2014 primus minister meret.

## Bibliographia 
* "Ruhakana Rugunda new Prime Minister" in *New Vision* (19 Septembris 2014)

## Nexus externi 
* Vita apud situm regiminis

Categoria:Nati 1947
Categoria:Homines vivi
Categoria:Politici Ugandae
Categoria:Gubernatores civitatum
Categoria:Alumni Collegii et Universitatis iuxta Makerere
Categoria:Alumni Universitatis Zambiensis
Categoria:Alumni Universitatis Californiensis Berkeleiensis
Milton Obote

**Apollo Milton Obote** (die 28 Decembris 1924 natus in Akokoro; Ioannisburgi die 10 Octobris 2005 mortuus) fuit politicus Ugandae. E familia nobili gentis Lango ortus, alumnus fuit collegii Makerere. Sodalis mox factus est congressus nationalis Ugandensis. Legatus est apud consilium legislativum coloniale ab anno 1957. Libertate nacta, primus minister a die 30 Aprilis 1962 meruit, sed die 15 Aprilis 1966, rebus novis in exercitu motis, se praeses proclamavit. Quod officium retinuit usque in diem 25 Ianuarii 1971. Eo die dum in Singapura apud congressum Consortionis Populorum morabat a milite Idi Amin usurpatore demissus est. Rursus a die 17 Decembris 1980 usque ad 27 Iulii 1985 praeses meruit. In Tanzania, deinde Zambia exsilium petivit. 

## Bibliographia 
* M. Louise Pirouet, "Obote, (Apolo) Milton (1925–2005)" (2009) in 

Categoria:Nati 1924
Categoria:Mortui 2005
Categoria:Politici Ugandae
Categoria:Duces civitatum
Categoria:Alumni Collegii et Universitatis iuxta Makerere
Carolus Augustinus do Rosário

**Carolus Augustinus**, vulgo *Carlos Agostinho* **do Rosário** (Maxixe in urbe natus die 26 Octobris 1954) est politicus Mozambici. Alumnus est universitatis Maputensis hodie appellandae atque collegii iuxta Wye in Anglia ubi agronomiae evolutionariae sustentabilique studuit. In patriam reditus gubernator Zambeziae ab anno 1987 ad 1994, mox minister ab agricultura usque ad annum 1999 meruit. Deinde legatus Mozambicensis fuit apud regimina Indianum ab anno 2002 et Indonesianum ab anno 2009 usque ad diem 17 Ianuarii 2015 quo primus minister a praeside Philippo Nyusi creatus est.

## Bibliographia 
* Veeramalla Anjaiah, "Mozambique ambassador to RI is new PM" in *Jakarta Post* (15 Ianuarii 2015)

## Nexus externi 
* "Governo vai colaborar com a justiça no esclarecimento das dívidas ocultas" (8 Iunii 2016) apud *Mozreal*

Categoria:Nati 1954
Categoria:Homines vivi
Categoria:Politici Mozambici
Categoria:Legati Mozambici
Categoria:Alumni Universitatis Maputensis
Categoria:Alumni Collegii iuxta Wye
Ministri a rebus externis civitatum Americanarum hodiernarum

Hic habes indicem **civitatum Americanarum** cum nominibus **ministrorum a rebus externis hodiernorum recentiumque**.

* Duces civitatum Americanarum hodiernarum
* Gubernatores civitatum Americanarum hodiernarum
* Ministri a rebus externis civitatum Africanarum hodiernarum
* Ministri a rebus externis civitatum Asiaticarum hodiernarum
* Ministri a rebus externis civitatum Australianarum et Pacificarum hodiernarum
* Ministri a rebus externis civitatum Europaearum hodiernarum

## Nexus externi 
* *Archontology* 
* *Rulers* 

Categoria:America
Categoria:Gubernatio
- America
Citrus swinglei

***Citrus swinglei*** (binomen ab Hermanno Harms anno 1931 statutum) est arbor fructifera generis *Citrorum*. In paeninsula Malaiana sponte gignitur et nomine vulgari *limau pagar* agnoscitur. Praecipue tamquam planta ornamentalis colitur propter folia fructusque parvos colore fulvos. Fructus insuper comestibiles in nundinis venundantur. Synonyma referuntur *Atalanta polyandra* Ridl. anni 1922, *Citrus polyandra* Yu.Tanaka anni 1928 et *Fortunella polyandra* (Ridl.) Yu.Tanaka anni 1932.

## Bibliographia 
* Hermann August Theodor Harms, *Die natürlichen Pflanzenfamilien* 2a ed. (1931) vol. 19(a) p. 459
* David J. Mabberley, *Citrus (Rutaceae): a review of recent advances in etymology, systematics and medical applications* in *Blumea* vol. 49 (2004) pp. 486-498 spec. p. 491
* Henry Nicholas Ridley, *The Flora of the Malay Peninsula* vol. 1 (1922) p. 359
* Yuichirō Tanaka in *Studia Citrologica* vol. 2 (1928) pp. 158, 164; vol. 5 (1932) p. 143

## Nexus externi 
thumb|Arbustum *C. swinglei*

* "Atalantia polyandra Ridl." apud *Tropicos*
* "Citrus polyandra Yu. Tanaka" apud *Tropicos*
* "Fortunella polyandra (Ridl.) Yu. Tanaka" apud *Tropicos*
* "Citrus swinglei Burkill ex Harms" apud *IPNI*
* "Citrus japonica Thunb. 'Malayan'" apud *Citrus Pages*
* "Malayan kumquat" apud *Fruitipedia*

Categoria:Fructus
Categoria:Citrus
Categoria:Fruges Indomalaesiae
Categoria:Plantae ornamentales
Categoria:Taxa Harms
Categoria:Taxa 1931
Categoria:Species plantarum
Sigurdus Ingius Iohannis filius

**Sigurdus Ingius Iohannis filius** sive Islandice *Sigurdur Ingi Jóhannsson* (Selfoss in oppido die 20 Aprilis 1962 natus) est politicus Islandiae.

Medicinae veterinariae studuit in Dania apud Regiam Universitatem Agronomicam et Veterinariam. Minister piscatus et agriculturae fuit a die 23 Maii 2013 ad 7 Aprilis 2016, eodem tempore minister a circumiectu usque ad diem 31 Decembris 2014. Primus minister factus est die 7 Aprilis 2016 et dux factionis progressivae a die 2 Octobris 2016, in utroque officio successor Sigmundi Davidis Gunnlaugi filii. Comitiis autem eodem mense habitis, e quibus factio progressiva male succedit, Sigurdus Ingius die 30 Octobris dimissionem suam ab officio primi ministri protulit. 

## Notae 
## Bibliographia 
* Birgir Þór Harðarson, "Sigurður Ingi Jóhannsson er formaður Framsóknarflokksins" in *Kjarninn* (2 Octobris 2016)
* Jon Henley, "Icelandic government appoints new PM and rejects calls to resign" in *The Guardian* (6 Aprilis 2016)

## Nexus externi 
[thumb|upright=1.5|Sigurdus Ingius Iohannis f. et [Ioannes Kerry amicitiam civitatum Nordicarum cum Civitatibus Foederatis die 13 Maii 2016 celebrant]]
* Vita brevis apud parlamentum Islandicum
* Vita apud regimen Islandicum

Categoria:Nati 1962
Categoria:Homines vivi
Categoria:Politici Islandiae
Categoria:Gubernatores civitatum
Categoria:Alumni Universitatis Agronomicae et Veterinariae (Dania)
Keith Mitchell

**Keith Claudius Mitchell** (Brizan in oppido natus die 12 Novembris 1946) est politicus insulae Granatae.

Alumnus est universitatis Indiarum Occidentalium universitatumque Howardianae (ubi postea professor fuit artis mathematicae) et Americanae. Legatus est apud parlamentum Granatense ab anno 1984. Primus minister meruit a die 22 Iunii 1995 ad 9 Iulii 2008. Factione sua denuo in comitiis victrice, primus minister rursus die 20 Februarii 2013 factus est.

## Bibliographia 
* "Clean sweep: Mitchell's NNP takes all 15 seats in Grenada's parliament" in *Jamaica Observer* (21 Februarii 2013)

## Nexus externi 
* "Biography: Keith Claudius Mitchell" apud regimen Granatense

Categoria:Nati 1946
Categoria:Homines vivi
Categoria:Incolae Granatae Caribicae
Categoria:Alumni Universitatis Indiarum Occidentalium
Categoria:Professores Universitatis Howardianae
Categoria:Alumni Universitatis Americanae (Vasingtonia)
Categoria:Gubernatores civitatum
Categoria:Politici insularum Caribicarum
Marcellus Crivella

**Marcellus**, vulgo *Marcelo* **Crivella** (in urbe Fluminensi natus die 9 Octobris 1957) est politicus Brasiliae et episcopus ecclesiae universalis Regni Dei ab avunculo suo Edir Macedo conditae.

Alumnus est universitatis Sanctae Ursulae in urbe natali facultatisque ingeniariae iuxta Barra do Piraí. Senator pro civitate Fluminensi ab anno 2003 meret. Minister a piscatu et aquis fuit a die 2 Martii 2012 usque ad 17 Martii 2014, praeside Dilma Rousseff. Die 30 Octobris 2016 praefectus urbi Fluminensi electus est.

## Bibliographia 
[thumb|upright=1.5|[Lula da Silva eo tempore praeses Brasiliae (ad sinistram partem), Michael Temer eo tempore praeses parlamenti Brasiliani, Marcellus Crivella senator, legem de profectione pro Iesu anno 2009 decretam celebrantes]]
* Jonathan Watts, "Brazil's religious right on the march as bishop elected mayor of Rio" in *The Guardian* (31 Octobris 2016)

## Nexus externi 
* Situs privatus

Categoria:Nati 1957
Categoria:Homines vivi
Categoria:Politici Brasiliae
Categoria:Episcopi Brasiliae
Categoria:Alumni Universitatis Sanctae Ursulae
Vladimirus Zel'din

'''Vladimirus Michaelis filius Zel'din'* (Russice Владимир Михайлович Зельдин, tr. *Vladimir Michajlovič Zel'din''; 10 Februarii 1915–31 Octobris 2016) fuit actor theatralis et cinematographicus Sovieticus et Russicus. Inter nonnulla alia signa laudis, Praemiis Staliniano (anno 1951) et Administrationis Foederationis Russicae (anno 2008) atque titulo Artificis Popularis URSS (anno 1975) ornatus est.

## Nexus externi
* Pagina de Vladimiro Zel'din *Encyclopaediae Sovieticae Magnae* editionis tertiae 
* Pagina de Vladimiro Zel'din *Encyclopaediae Russicae Magnae* 

Categoria:Actores Russiae
Categoria:Centenariani
Categoria:Incolae Moscuae
Categoria:Incolae Unionis Sovieticae
Categoria:Nati 1915
Categoria:Mortui 2016
The Palm Beach Post

[thumb|Despectus in [Litus Palmense Occidentale, ubi praesidium *The Palm Beach Post* paululum praeter marginem sinistram photographematis est.]]
***The Palm Beach Post*** est diarium quotidianum Americanum quod Palm Beach Comitatum in Florida Meridiana et praecipue regionem Litoris Thesaurorum servit. Anno 2012 fuit octogensimum a maximo diarium quotidianum in Civitatibus Foederatis et septimum a maximo in Florida. *The Palm Beach Post* coepit nomine *The Palm Beach County,* diarium hebdomadale anno 1908 conditum; quod Ianuario 1916 publicatio matutina quotidie impressa facta est, nomine *The Palm Beach Post.*

## Nexus externi
*Situs proprius. palmbeachpost.com. Situs mobilis.

Categoria:Diaria Anglice edita
Categoria:Diaria in Civitatibus Foederatis edita
Categoria:Incepta 1916
Categoria:Litus Palmense Occidentale (Florida)
Provincia Cantuariensis

thumb|Dioeceses Ecclesiae Anglicanae in provinciis Cantuariensi et Eboracensi.
**Provincia Cantuariensis,** vel minus sollemniter **Provincia Meridiana,** est una ex duabus provinciis ecclesiasticis quae Ecclesiam Anglicanam constituunt. Consistit in triginta dioecesibus, quae fere duas partes Angliae, partes Cumbriae, et Insulas Normannicas tractant, cum reliquiae Europam continentalem, in dicione Dioecesis Gibraltariae in Europa, amplectuntur.

## Notae

## Bibliographia
*Cross, Frank Leslie, et Elizabeth A. Livingstone. 2005. *The Oxford Dictionary of the Christian Church.* Oxoniae: Oxford University Press. ISBN 9780192802903. Google Books.
*Kemp, Eric Waldram. 1961. *Counsel and Consent: Aspects of the Government of the Church as Exemplified in the History of the English Provincial Synods.* S. P. C. K. Google Books.

Categoria:Ecclesia Anglicana
Categoria:Dioecesis Cantuariensis
Episcopus Roffensis

[thumb|upright=0.6|[Insigne|Arma heraldica Episcopi Roffensis (Anglice *Argent, on a saltire gules an escallop or*).]]
**Episcopus Roffensis** est ordinarius Dioecesis Roffensis Ecclesiae Anglicanae in Provincia Cantuariensi constituta. Cuius subscriptio Latina est [*Nomen primum*] *Roffen.* Munus creatum est anno 604 cum dioecesis in Regno Cantiae condita est, Ethelberto I regnante.  

## Notae

## Bibliographia
*Fryde, E. B., D. E. Greenway, S. Porter, et I. Roy, eds. 1986, 2003. *Handbook of British Chronology.* Ed. 3a. Cantabrigiae: Cambridge University Press. ISBN 052156350X.
*Greenway, D. E. 1971. Bishops of Rochester. *Monastic Cathedrals (Northern and Southern Provinces).* Fasti Ecclesiae Anglicanae 1066–1300, 2. British History Online.
*Horn, J. M. 1974. Bishops of Rochester. *Canterbury, Rochester and Winchester Dioceses.* Fasti Ecclesiae Anglicanae 1541–1857, 3. British History Online.
*Jones, B. 1962. Bishops of Rochester. *Monastic Cathedrals (Southern Province).* Fasti Ecclesiae Anglicanae 1300–1541, 4. British History Online.

## Nexus externi
*Situs proprius Cathedralis Roffensis.
*Situs proprius Dioecesis Roffensis.

Categoria:Christianitas in Cantia
Categoria:Dioecesis Roffensis
Categoria:Historia Angliae
Bertholdus Delbrück

**Bertholdus Gustavus Gottlieb Delbrück** (Putbi in oppido in Megalopoli-Pomerania Citeriori, 26 Iulii 1842—Ienae, 3 Ianuarii 1922) fuit linguista Germanicus qui se studii syntaxis comparativae linguarum Indoeuropaearum dedit. Alumnus fuit Universitatis litterariae Fridericianae Halensis et Universitatis Humboldtianae Berolinensis.

* Lingua Sanscrita
* Linguistica comparativa
* Linguistica historica
* Neogrammatici

## Bibliographia 
* Gilman, D. C., H. T. Thurston, et F. M. Colby, eds. 1905. Delbrück, Berthold. *New International Encyclopedia.* Novi Eboraci: Dodd, Mead.

Categoria:Nati 1842
Categoria:Mortui 1922
Categoria:Alumni universitatum et scholarum Berolinensium
Categoria:Alumni Universitatis Hallensis
Categoria:Linguistica historica
Categoria:Linguistae
Categoria:Professores Universitatis Ienensis
Neogrammatici

**Neogrammatici,** etiam **grammatici iuvenes** (Theodisce *Junggrammatiker*), fuerunt Germanica linguisticae schola, primum in Universitate Lipsiensi constita, qui **hypothesin neogrammaticum** de mutationibus phonologicis constantibus saeculo undevicensimo exeunte proposuerunt. Inter eorum numero notabiliter inscribuntur:
*Otto Behaghel  (1854–1936)
*Gulielmus Braune (1850–1926)
*Carolus Brugmann (1849–1919)
*Bertholdus Delbrück (1842–1922)
*Augustus Leskien (1840–1916)
*Adolphus Noreen (1854–1925)
*Hermannus Osthoff (1847–1909)
*Hermannus Paul (1846–1921)
*Eduardus Sievers (1850–1932)

*Lex Grimmiana
*Georgius Curtius, criticus
*Linguistica comparativa
*Linguistica historica 

## Bibliographia
*Hermann, Paul. 1880. *Prinzipien der Sprachgeschichte.*
*Jankowsky, Kurt R. 1972. *The neogrammarians:A re-evaluation of their place in the development of linguistic science.* Hagae: Mouton.
*Brugmann, Karl, et Bertold Delbrück. 1897, 1916. *Grundriß der vergleichenden Grammatik der indogermanischen Sprachen.*
*Schuchardt, Hugo. 1922. Über die Lautgesetze: Gegen die Junggrammatiker. In *Hugo-Schuchardt-Brevier: ein Vademekum der allgemeinen Sprachwissenschaft,* ed. Leo Spitzer. Halle (Saale).
*Wiese, Harald. 2007. *Eine Zeitreise zu den Ursprüngen unserer Sprache: Wie die Indogermanistik unsere Wörter erklärt.* Berolini: Logos Verlag. ISBN 9783832516017.

Categoria:Linguistica historica
Forma stemmatica

[thumb|Classificatio familiarum linguarum [Africae.]]
thumb|upright=1.2|Arbor linguistica Austro-Asiatica.
thumb|upright=1.2|Forma stemmatica Maya.

**Forma stemmatica** (Theodisce *Stammbaum*) est via ac ratio, qua linguarum cognationes in linguistica historica describi solent eodem fere modo quo in biologia specierum evolutio arbore phylogenetica describitur. Nam quaeque lingua, velut species, ex uno parente nata esse putatur, unde lingua patria vel lingua materna aliquando appellatur. Itaque linguae, quae proavum communem habent, eandem familiam linguarum faciunt. 

Notio stemmatis (arbore genealogica Darwiniana excitata) ab Augusto Schleicher, linguista Germanico, anno 1853 proposita est.

*Classificatio biologica
*Methodus historico-comparativa
*Linguistica evolutionaria
*Taxinomia

## Notae 
## Bibliographia 
*Bloomfield, Leonard. 1933, 1984. *Language.* Sicagi et Londinii: University of Chicago Press. 
*François, Alexandre. 2014. Trees, Waves and Linkages: Models of Language Diversification. In *The Routledge Handbook of Historical Linguistics,* ed. Claire Bowern wr Bethwyn Evans, 161–189. Londinii: Routledge. ISBN 9780415527897. PDF.
*Heggarty, Paul, Warren Maguire, et April McMahon. 2010. Splits or waves? Trees or webs? How divergence measures and network analysis can unravel language histories. *Philosophical Transactions of the Royal Society B* 365:3829–3843. doi:10.1098/rstb.2010.0099.
*List, Johann-Mattis, Shijulal Nelson-Sathi, Hans Geisler, et William Martin. 2014. Networks of lexical borrowing and lateral gene transfer in language and genome evolution. *BioEssays* 36(2):141–150. ISSN 0265-9247. doi:10.1002/bies.201300096.
*Nakhleh, Luay, Don Ringe, et Tandy Warnow. 2005. Perfect Phylogenetic Networks: A New Methodology for Reconstructing the Evolutionary History of Natural Languages. *Linguistic Society of America* 81(2):382–420. PDF.
*Young, Thomas. 1813, 1814. Adlung's General History of Languages. *The Quarterly Review,* 10:250–292.Londinii: John Murray.

## Nexus externi
*Labov, William. 2010. The Diffusion of Language from Place to Place. In *Cognition and Cultural Factors,* capitulum 15. Principles of Linguistic Change, 3. Wiley-Blackwell. scribd.com.
*Santorini, Beatrice, et Anthony Kroch. 2007. Node Relations. In *The syntax of natural language: An online introduction using the Trees program.* Philadelphiae: University of Pennsylvania. ling.upenn.edu.

Categoria:Linguistica historica
Sassafras

[thumb|upright=0.6|left|*[Sassafras albidum* est hospes *Papilionis troili.*]]
[thumb|[Folium fossile *Sassafras hesperiae* ex Ypresiano in Formatione Montis Klondike in Vasingtonia civitate.]]
***Sassafras*** est genus trium exstans et unius exstinctionis speciei arborum deciduorum familiae Lauracearum, in America Septentrionali orientali et Asia orientali endamicarum. Speciebus generis sunt proprietates aromaticae, quam ob rem arbor hominibus utilis est.

## Notae 
## Nexus externi 
* Cortesi, Wendy. "The Jefferson Monticello: The Lucy Meriwether Lewis Marks exhibit."
* "Missouri Plants: *Sassafras albidum.*" apud *missouri plants*
* "Plant of the week: *Sassafras.*" University of Arkansas: Division of Agriculture
* "Plants for a Future: Plant Portrait: *Sassafras albidum.*" apud *pfaf*
* "Rare Sassafras Plant Fossils." apud *fossil museum*
* *Sassafras.* apud *garden guides*
* "TVA: Native Plant: *Sassafras.*"


Categoria:Plantae medicinales
Categoria:Taxa J. Presl
Categoria:Genera plantarum
Protolingua

[thumb|300px|[Exemplar arboreum linguisticae historicae. Protolinguae in nodis (locis ramificationis) 15, 6, 20, et 7 stant.]]

**Protolingua** est lingua primordia stemmatis familiae linguarum ratione historico-comparativa excogitati. Quae lingua coniecturalis lingua vera non est sed potius vocabulorum corpus, in quod similitudines systematicae linguarum comparatarum redactae sunt. Quam ob rem protolingua per se, cum fictio (sed utilis) linguistica sit, testimoniis caret.   

Ex protolingua variae linguae notatae et testatae per mutationes in traductione temporis factas descendisse putantur. Protoindoeuropaea, Protogermanica et protouralica nota exempla protolinguarum sunt. 

*Origo linguae
*Proto-World
*Refectio verborum
*Theoria undarum

## Bibliographia
* Brugmann, Karl & Berthold Delbrück. 1904. *Kurze vergleichende Grammatik der indogermanischen Sprachen.* Strassburg. Textus.
* Bußmann, Hadumod. 2002. *Lexikon der Sprachwissenschaft.* Ed. tertia 3. Stutgardiae: Kröner. ISBN 3-520-45203-0.
* Glück, Helmut, ed. 2010. *Metzler Lexikon Sprache.* Ed. quarta. Stutgardiae et Vimariae: Metzler. ISBN 978-3-476-02335-3.
* Kortlandt, Frederik. 1993. *General Linguistics and Indo-European Reconstruction.* PDF.
* Lehmann, Winfred P. 1993. *Theoretical Bases of Indo-European Linguistics.* Routledge.
* Pokorny, Julius. 1953. *Allgemeine und Vergleichende Sprachwissenschaft: Indogermanistik.* General and Comparative Linguistics: Indo-European Studies.  Vol. 2 Francke AG Verlag.
* Pulgram, Ernst. 1959. Proto-Indo-European Reality and Reconstruction. *Language* 35:421–426 doi:10.2307/411229.
* Saussure, Ferdinand de. 1969. *Cours de linguistique générale.* Lutetiae.
* Schleicher, August 1861–1862. *Compendium der vergleichenden Grammatik der indogermanischen Sprachen.* 2 volumina. Vimariae: H. Boehlau.

Categoria:Linguistica historica
Papilio troilus

[thumb|upright=0.6|left|Ultimum [instar ante pupationem.]]
[thumb|[Larva.]]
[thumb|left|Quartum instar [imitationem larvalem ostendit.]]
***Papilio troilus*** est communis species lepidopterorum generis *Papilionis,* in America Septentrionali endemica. Speciei sunt duae subspecies, *Papilio troilus troilus* et *Papilio troilus ilioneus,* quarum hic in paeninsula Floridiana plerumque reperitur.

## Oecologia
Plantae hostae huius speciei plerumque sunt *Lindera benzoin* et *Sassafras albidum*. Aliae sunt *Zanthoxylum,* *Liriodendron tulipifera,* *Magnolia virginiana,* *Cinnamomum camphora,* et *Persea borbonia.*

## Notae

## Nexus externi
*"Butterflies and Moths of North America from The Big Sky Institute at Montana State University and NBII Mountain Prairie Information Node." butterfliesandmoths.org.
*Gerber, Michael. Photographema. flickr.com.
*Imagines papilionum troilus adultorum Americae Septentrionalis. North American Butterfly Association, naba.org.
*Insecta civitatum Civitatum Foederatarum. netstate.com.
**Papilio troilus.* "Featured Creatured," Institute of Food and Agricultural Sciences, University of Florida. entomology.ifas.ufl.edu.
**Papilio troilus.* Lepidoptera Canadae. cbif.gc.ca.
*"Spicebush swallowtails." *BugGuide,* bugguide.net.

Categoria:Lepidoptera Asiae
Categoria:Lepidoptera Americae Septentrionalis
Categoria:Lepidoptera Canadae
Categoria:Lepidoptera Civitatum Foederatarum
troilus
troilus
Categoria:Taxa Linnaei
Categoria:Taxa 1758
Utricularia

[thumb|upright=0.7|Apex unius stolonis in *U. vulgaris* stolon, surculos [folium|foliorum, et pellucidos laqueos vesiculares monstrat.]]
[thumb|upright=0.7|[Flos *Utriculariae amethstinae.*]]
[thumb|upright=0.7|*[Utricularia aurea* in satione oryzae in Thailandia.]]
[thumb|upright=0.7|Laquei *[Utricularia aurea|Utriculariae aureae.*]]
[thumb|upright=0.7|Laqueus *[Utricularia hamiltonii|Uriculariae hamiltonii.*]]
***Utricularia*** est genus plantarum carnivorarum familiae Lentibulariacearum, quod in 233 fere speciebus consistit (rationes exactae inter se differunt ob variantes classificationis opiniones; una publicatio recens 215 species perscribit). In aqua dulci et solo humido inveniuntur, species terrestres vel aquatiles in omni continente praeter Antarcticam. *Utricularia* pro floribus coluntur, qui cum floribus antirrhinorum et orchidaccearum saepe comparantur, praecipue inter studiosos plantarum carnivorarum.

## Species selectae 
*Utricularia* est maximum plantarum carnivorarum genus, unum ex tribus generibus in quibus familia Lentibulariacearum consistit, cum *Pinguicula* et *Genlisea.*
* *Utricularia alpina*
* *Utricularia bifida*
* *Utricularia caerulea*

## Phylogenetica 
Cladogramma infra data coniunctiones variorum subgenerum et sectionum indicat. Duo studia summatim describit, secundum Müller et al. 2006. Sectiones *Aranella* et *Vesiculina,* quia polyphyleticae sunt, iterum et iterum in cladogrammate **(*)** apparent. Nonnullae sectiones monotypicae hic excluduntur, ut earum loci in hoc systemate incerti sunt. Sectiones infra exclusae sunt *Candollea*, *Chelidon*, *Choristothecae*, *Kamienskia*, *Martinia*, *Meionula*, *Mirabiles*, *Oliveria*, *Setiscapella*, *Sprucea*, *Steyermarkia*, et *Stylotheca* in subgenere *Utricularia*; *Minutae* in subgenere *Bivalvaria*; atque *Tridentaria* in subgenere *Polypompholyx*.

## Notae 
## Nexus externi 
* The International Carnivorous Plant Society.
* Utricularia.
* *Utricularia.* Botanical Society of America


Categoria:Genera plantarum
Categoria:Taxa Linnaei
Epinephelinae

**Epinephelinae** sunt subfamilia piscium familiae Serranidarum ordinis Perciformium. Plurimi in genera *Epinephelum* et *Mycteropercam* digeruntur.
[thumb|upright=0.8|left|[Anatomia Epinephelinae.]]
[thumb|100px|[Monogenea parasitica in branchiis Epinephelinae.]]

Epinephelinae sunt Teleostei, plerumque corpore robusto et ore magno, qui longe et celeriter natare non possunt. Tam magnae crescere possunt ut longitudines praeter metrum et pondera usque ad 100 chiliogrammata non sint rara, quamquam in grege tali magno, species magnopere variant. Praedam integram vorant, partes non demordentes. Multae Epinephelinae sunt pisces cibarii magni momenti. Multae species piscatoribus oblectationis causa gratissimae sunt. Nonnullae species parvae in aquariis domesticis conservantur.

* Ciguatera

## Pinacotheca 

Aethaloperca rogaa.jpg|*Aethaloperca rogaa*
Anyperodon leucogrammicus 1.png|*Anyperodon leucogrammicus*
RuriHT.jpg|*Aulacocephalus temminckii*
Juwelenbarsch.jpg|*Cephalopholis miniata*
Panther.grouper.arp.jpg|*Cromileptes altivelis*
Pesca em Tramandaí.JPG|*Dermatolepis inermis*
Kirnja.jpg|*Epinephelus marginatus*
Gonioplectrus hispanus.jpg|*Gonioplectrus hispanus*
Epinephelus niveatus NOAA.jpg|*Epinephelus niveatus*
Mycteroperca bonaci RZPG.jpg|*Mycteroperca bonaci*
Sanc1507 - Flickr - NOAA Photo Library.jpg|*Paranthias furcifer*
Plectropomus laevis.jpg|*Plectropomus laevis*
Variola louti by Jacek Madejski.jpg|*Variola louti*
Grammistes sexlineatus Réunion.JPG|*Grammistes sexlineatus*
Pogonoperca punctata.jpg|*Pogonoperca punctata*
Rypticus saponaceus1.jpg|*Rypticus saponaceus*

## Notae 
[thumb|*Gulai kerapu,* [cibus Padangianus, qui Epinephelinis utitur.]]

## Bibliographia 
* Nelson, Joseph S. 2006. *Fishes of the World.* John Wiley & Sons. ISBN 0-471-25031-7.
* Siliotti A. 2006. *Poissons de la Mer Rouge.* Veronae: Geodia Edizioni.

## Nexus externi 
* Imagines et pelliculae *Chromileptis altivelis.* arkive.org.

Categoria:Cultura Havaiorum
Categoria:Pisces esculenti
Categoria:Serranidae
Mycteroperca

***Mycteroperca*** est genus piscium perciformium subfamiliae Epinephelinarum familiae Serranidarum. Piscibus generis *Epinepheli* tenuiores et elongatiores, alacriores et mobiliores, ac in praeda petenda promptiores plerumque sunt. Inter *Mycteropercas* digeruntur species infra perscriptae.
**Mycteroperca bonaci*
**Mycteroperca cidi*
**Mycteroperca jordani*
**Mycteroperca microlepis*
**Mycteroperca olfax*
**Mycteroperca prionura*
**Mycteroperca rosacea*
**Mycteroperca rubra*
**Mycteroperca tigris*
**Mycteroperca xenarcha*
**Mycteroperca venenosa*
**Mycteroperca phenax*
**Mycteroperca interstitialis*

## Notae
## Bibliographia
*Sergeant, Frank. 1996. *The Reef Fishing Book: A Complete Anglers Guide.* Saltwater Series, 1. Lakeland Floridae: Larsen's Outdoor Publishing. ISBN 0936513233.

## Nexus externi
*Scientific Names where Genus Equals Mycteroperca. fishbase.org.
*Système d'information taxonomique intégré (SITI). cbif.gc.ca.

Categoria:Genera animalium
Categoria:Serranidae
Categoria:Taxa Gill
Categoria:Taxa 1863
Stercus viride

[thumb|Interpolatio [gramen|graminis familiae Poacearum in agro zeae in regione Montérégie Quebeci Canadae.]]
**Stercus viride** in agricultura creatur per eradicatas aut satas frugium partes in agro relictas ut marceant et *mulch* vel emendatio soli fiant. Plantae quae pro stercore viride adhibentur saepe sunt fruges tegentes hac pro causa cultae. Usitate arantur et in solum virides vel mox post floreant miscentur. Stercus viride plerumque cum agricultura organica consociatur, partesque magni momenti agere potest in rationibus frugium annuarum quae sustineri possunt. 

*Acidificatio soli
*Agricultura organica
*Erosio
*Laetamen
*Pedologia
*Scientia agriculturalis
*Stercus

## Notae

## Nexus externi
*De frugibus tegentibus et stercoribus viridibus. attra.org.
*Rationes stercorandi viridis. organicfarmingworld.com.
*Repositorium datorum Universitatis Californiensis de frugibus tegentibus. asi.ucdavis.edu.
*"Using green manure to grow rice." PDF.

Categoria:Fruges
Categoria:Pedologia
Categoria:Technologia
Ronalda Gilbert

]]

**Ronalda Gilbert** (Brooklynii Novi Eboraci, 7 Septembris 1926; Vallis Molarum Californiae, 6 Iunii 2015) fuit cantrix vulgaris, compositor carminum, histrio, et agitatrix politica Americana, atque una ex primis sodalibus the Weavers, quadricinii musici, contraltus cum Petro Seeger, Lee Hays, et Friderico Hellerman.
 
Sara mater vestifica et syndicalista; Carolus pater operarius in fabrica fuit. Ronalda prima adulescentia, secundo bello mundano nuper conflato, Vasingtoniam in Districtu Columbiae migravit, ubi apud Bibliothecam Congressionalem in Alanum Lomax, Woody Guthrie, et alios cantores vulgares incidit. Scholam superiorem Anacostianam frequentavit. 

*The Almanac Singers
*Arlo Guthrie
*Holly Near
*Lead Belly

## Notae
## Bibliographia
*Weber, Bruce. 2015. "Ronnie Gilbert, Folk Singer for the Weavers, Dies at 88." Laudatio, *New York Times,* 6 Iunii.

## Nexus externi
*Situs proprius.

Categoria:Actores Civitatum Foederatarum
Categoria:Agitatores
Categoria:Almanac Singers
Categoria:Cantores carminum vulgarium Civitatum Foederatarum
Categoria:Cantores Civitatum Foederatarum
Categoria:Compositores carminum
Categoria:Incolae Novi Eboraci
Categoria:Iudaei
Categoria:Homosexualitas
Categoria:Mulieres
Categoria:Musica politica
Categoria:Musici Civitatum Foederatarum
Categoria:Psychologi Civitatum Foederatarum
Categoria:The Weavers